Nu er der dansk pris på Ford Puma Gen-e

Amerikanske Ford har nu løftet sløret for priserne på den elektriske udgave af Ford Puma, der har fået tilnavnet Gen-e. Der kommer to udstyrsudgaver til landet og priserne starter ved 229.990 kroner for indstigningsmodellen Select. Den bedre udrustede Premium starter ved 244.990 kroner.

Pumaen tilhører den nye generation af mindre elbiler. Det er kompakt crossover der kommer til at konkurrere mod blandt andet Skoda Elroq, Kia EV3 og Volvo EX30.

I kabinen får du digital instrumentering på 12,8 tommer og en 12 tommer centralt placeret touchskærm med Fords seneste generation SYNC4 infotainmentsystem. Den leverer blandt andet cloud-baseret navigation, der giver dig de seneste opdateringer om trafiksituationen, hvor end du befinder dig.

Ford Puma Gen-e | FWD Standard Range
Batterikapacitet | 43 kWh
Rækkevidde (WLTP) | 376 km
Motor | 168 hk
Ladeeffekt (AC/DC) | 11 kW / 100 kW
Ladetid 10-80% | 23 min.
Anhængertræk | 750 kilo
Pris | 229.990 kr.

Standardudstyret i Select er generøst og tæller blandt andet:

17” alufælge

Fuld LED forlygter

Automatisk op/nedblænding af fjernlys

LED baglygter

El-betjente og opvarmede sidespejle m. blinklys

10-vejs justerbare forsæder inkl. lændestøtte

Vinterpakke: Opvarmede forsæder, rat og forrude

Trådløs mobilopladning

Trafikskilte-genkendelse

Fartpilot m. intelligent hastighedsbegrænser

Lane Keeping System (Alert & Assist)

Bakkamera

I Premium-varianten til 244.990 kroner medfølger desuden blandt andet:

18″ alufælge

Adaptive Matrix LED forlygter

B&O Premium audiosystem m. 10 højttalere inkl. subwoofer

Håndfri el-bagklap

Ærgerligt nok er den fulde førerassistentpakke med intelligent adaptiv fartpilot, avanceret trafikskilte-genkendelse, Lane Centering Assist m.m. tilkøb på begge varianter. Den koster 7.204 kroner oveni.

Herunder en sammenligning af Ford Puma Gen-e mod de direkte konkurrenter.

| Ford Puma Gen-e FWD SR | Skoda Elroq 85 | Volvo EX30 SM LR | Kia EV3 LR FWD
Rækkevidde WLTP | 376 km | 576 km | 476 km | 604 km
Batterikapacitet | 43 kWh | 77 kWh | 65 kWh | 78 kWh
Forbrug WLTP | 13,1 kWh/100km | 15,4 kWh/100km | 17 kWh/100km | 14,9 kWh/100km
Motor | 168 hk | 286 hk | 272 hk | 204 hk
Moment | 290 Nm | 545 Nm | 343 Nm | 283 Nm
Acceleration 0-100km/t | 8 sek. | 6,6 sek. | 5,3 sek. | 7,7 sek.
Ladeeffekt (AC/DC) | 11 kW / 100 kW | 11 kW / 175 kW | 11 kW / 153 kW | 11 kW / 128 kW
Ladehastighed | 500 km/t | 670 km/t | 600 km/t | 570 km/t
Ladetid 10-80% | 23 min. | 28 min. | 26 min. | 31 min.
Bagagerum | 523 / | 470 / 1.580 l. | 318 / 904 l. | 460 / 1.251 l.
Trækkrog | 750 killo | 1.000 kilo | 1.600 kilo | 1.000 kilo
Garanti | 5 år / 100.000 km | 5 år / 150.000 km | 2 år | 7 år / 150.000 km
Euro NCAP | Endnu ikke testet | Endnu ikke testet | 5 stjerner | Endnu ikke testet
Pris | 229.990 kr. | 314.995 kr. | 293.100 kr. | 289.999 kr.

Nu er der dansk pris på Ford Puma Gen-e